**PAUL KEITH DAVIS**

“Ez természetfölötti!”Találkozásra hívlak benneteket Paul Keith Davis-el,aki belelát a természetfölötti láthatatlan világába. Azt mondja, mindenfelé Mennyből küldött angyalok vannak, hogy segítsenek betölteni Istentől kapott elhívásod és célod.

**SID:** Helló, Sid Roth vagyok, üdvözöllek titeket világomban, ahol a természetfölötti természetes. Vendégem, Paul Keith Davis egy épületben volt, ahol angyalok gyülekezését látta, akiket kifejezetten azért küldött Isten, hogy előkészítsenek dolgokat a Messiás visszatérésére; a végidőkre. De mielőtt erre rátérnénk, Paul, csak 12 éves voltál, amikor olyan megtapasztalásod volt, amely örökre megváltoztatta az életed. Mesélj erről!

***PAUL:*** *Igen, így történt. Amikor 12 éves voltam, az ablaknál álltam, és kifelé nézegettem. Az ablak jobb oldalánál egy felhő ereszkedett le, és elkezdett beszélni hozzám, ami nyilvánvalóan igen furcsa volt egy fiatal fiú számára. Nem jártam templomba, semmi igazi ilyen jellegű hátterem nem volt. Azt mondtam: „Te ki vagy?” A szívemben tettem fel a kérdést, de füllel hallható válasz érkezett, amely így hangzott: „Isten vagyok”. Ezen az élményen keresztül az Úr paramétereket helyezett az életembe, s bár még csak egy fiatal fiú voltam. Tudva, hogy a családunkban néhány nagyon kemény éven fogok átmenni ezt a megtapasztalást követően, az Úr belém helyezte a bizonyosságot arról, hogy Ő jelen van, szeretetet adott Iránta, bár akkor még nem értettem meg, nem is ismertem az újjászületés fogalmát.*

**SID:** Senki sem vehette el tőled azt a tényt, hogy Isten valóságos, ezt mondod.

***PAUL:*** *Pontosan így van. El is kezdtem imádkozni fiatal gyerekként, bár nem is tudtam, hogyan imádkozzam, de azt tudtam, hogy Ő ott volt, és szeretett engem.*

**SID:** Ez majdnem olyan lehetett, mintha hályog esett volna le a szemedről, hogy beleláss a láthatatlan világba. Azóta sok hasonló találkozásod volt. Beszélj nekem arról, amikor az Seregek Urának angyala jelent meg neked.

***PAUL:*** *Ez 2000 áprilisában történt. Észak-Karolinában, a Moravian Falls-ban voltam a feleségemmel, a Morningstar rendezvénysorozatán. Korán reggel felébredtem. Kinyilatkoztatást kaptam. Az Úr szellemben elvitt engem, hogy meglássak néhány dolgot, ott a szobámban, ahol a feleségem ott feküdt az ágyban, és olyan volt, mintha eltűnt volna a hálószobánk hátsó fala. Ilyen elő szokott fordulni a kinyilatkoztatás típusú találkozásokban. Lobogó tüzű falat láttam, amely megijesztett. A tűz mögött egy ember állt. Háromdimenziós volt. Mondhatni nagyon jó felépítésű. A jobb kezében kardot tartott. Felemelte a feje fölé.*

**SID:** Csak kíváncsiságból kérdem, amikor ezt láttad, emberi szinten ez félelmet váltott ki? Vagy istenfélelemmel teljes ámulatot? Mi ment benned végbe?

**PAUL:** Mindez együtt. Félelem sok ezerrel megszorozva. De az életem legcsodálatosabb és legfélelmetesebb megtapasztalása volt, egyértelműen. Rám nézett, s ekkor mintha sejtnyi méretűre zsugorodtam volna. Őszintén. Csak így tudom leírni. Úgy mutatkozott be, mint a seregek kapitányának része. Azt gondolom, ő volt a seregek kapitánya.

**SID:** Mi a seregek kapitányának a feladata? Ő az összes angyal kapitánya?

***PAUL:*** *A Józsué 5:13-ban találjuk meg, ahol Izrael népének a segítségére jön, hogy felosszák és elfoglalják az ígéret földjét, és szétosszák az örökséget. Hitem szerint most is ugyanezt teszi. A mi nemzedékünk az ígéretek örökléséhez ért. Hiszem, hogy vannak óriások, szellemi óriások, mint pl. a függőség, hitetlenség szellemi óriásai, akik a földön lakoznak. Hiszem, hogy Isten harcos embereket támaszt, akik elkezdik megragadni az ígéreteket, és elkezdik megélni ebben a nemzedékben, és elhozzák az aratást.*

**SID:** OK. Paul, átlagemberek szeméről leeshet-e a szellemi hályog és láthatnak-e angyalokat? Hallanotok kellett volna, mit mondott nekem az adás előtt. Angliában volt, vallásos szellemekről beszélt, és ekkor mi történt?

***PAUL:*** *Azon az estén, csak pár nappal ezelőtt, amikor megneveztük a Sheffield felett uralkodó szellemet, az a szellem megjelent a szobámban. Természetesen az Úr megvédett engem. Nem árthatott nekem.*

**SID:** Isten mondott neked valamit. Mit mondott?

***PAUL:*** *Érdekes módon azt mondta, hogy „Nem árthat neked, de ne engedd meg, hogy a szemedbe köpjön”. Kobra volt. Kígyóalakban jött, kobraként, s ez jelképes tartalmú. A bibliai képek ilyenek. A kobra képes köpni, és azt gondolom, arra utalt Isten, hogy „Ne engedd meg, hogy ellopja a látásodat. Ne vonhasson el téged attól, amit meg akarok neked mutatni az országnak ebben a régiójában”.*

**SID:** Hadd térjek vissza a fenti kérdéshez. Átlagemberek képesek-e belelátni ebbe a láthatatlan világba; mi az a látó kenet?

***PAUL:*** *Szilárdan hiszem, hogy akiben ott van Isten Szelleme, az képes látni kinyilatkoztatást. Igét is adok hozzá. Jelenések 3: az Úr maga mondja a végidőkbeli laodiczeai gyülekezetnek, ahogy a Biblia nevezi a kort, amelyben élünk… Azt tanácsolom, végy tőlem tűzben megpróbált aranyat, fehér ruhákat, hogy eltakarja a mezítelenséged szégyenét, és szemgyógyító írt, hogy láss”.*

**SID:** Imádkoznál később ezért a szemgyógyító írért, hogy mindnyájan láthassunk? Hát nem nagyszerű lenne, ha mindnyájan látnánk? Szereték többet megtudni ezekről a végidőkbeli angyalokról, akiket láttál, mi a céljuk, és hogyan tudunk együttműködni velük. (Hamarosan jövünk.)

**SID:** Hello, Sid Roth vagyok Paul Keith Davis-el. Paul egy épületben volt, és hirtelen mintha szellemi hályog esett volna le a szeméről, angyalokat látott. Beszélj nekem az angyalokról, akiket láttál. Mi volt a nevük?

***PAUL:*** *Ez 2003 októberében történt. Elmentem egy gyülekezeti alkalomra, ahol mintegy 1600 ember dicsérte az Urat. Don Potter barátom vezette a dicsőítést. Amint beléptem az oldalajtón, meglepetésemre az első lépéskor a dicsőítő embereket láttam, a második lépésemkor viszont valami szó szerint beárnyékolta a szememet, és láttam ugyanazokat az embereket, akiket egy pillanattal korábban, de láttam a szellemvilágot is. Végig az egész épület hátsó részében, egyik saroktól a másikig angyalok voltak, kb. 2 m-re egymástól.*

**SID:** Kb. hány angyal?

***PAUL:*** *Talán két tucat, lehet, hogy egy kicsit kevesebb. Nem tudom pontosan megmondani, nem számoltam meg őket. Nagyon széles épület volt. Mindnyájan magassabak voltál nálam. Én kb. 7 m-re voltam tőlük. Ők kb. 2 m magasak voltak. Mindegyikük fehér köntöst viselt. Némelyiken arany selyemszalag volt. Mások aranyfonalszerű anyagból készült övet hordtak a derekukon. Ennek az angyali seregnek az arckifejezése nagyon hívogató volt, nagyon segítőkész, nagyon szeretetteljes. Más, mint a harcos angyaloké, akik igen szigorú kinézetűek. Ezek az angyalok szinte vigyázban álltak. A szívemben azt kérdeztem, „Kik ők?”, és azonnal hallottam a Szent Szellem válaszát: „Ők összegyűjtő angyalok”. Ezt a kifejezést tudtommal addig nem hallottam még. Tehát ott ültem a pásztor mellett, és mondtam, „a gyülekezeted mögött végig angyalok állnak”. Azt kérdezte: „Milyen angyalok?” „Összegyűjtő angyalok”, feleltem. Ahogy ott ültem egy kicsit, azt mondtam: „Igét kérek”. Én az Ige embere vagyok, hiszek Isten Igéjében. Tehát elővettem a kis Franklin-féle konkordanciámat, megkerestem az „angyalok” szót, és a „gyűjteni” szót. És ott volt az ige: a Máté 13:41-ben:   Az embernek Fia elküldi az ő angyalait, és az ő országából összegyűjtik a botránkozásokat mind, és azokat is, a kik gonoszságot cselekesznek…43. Akkor az igazak fénylenek, mint a nap, az ő Atyjoknak országában. A látás alapján tehát tudtam, hogy a korszak végéhez értünk, ez volt az első számú üzenet. Ez az aratás kora.*

**SID:** Ez nagyon izgalmas. Most az aratás korszakában vagyunk, s ez természetesen nem jelenti azt, hogy feltétlenül egy év alatt meglesz, de azt sem, hogy nem lesz meg. Neked ez mit jelent?

***PAUL:*** *Nem ismerem az időzítést. Szeretem, amit Billy Graham gyakran mondott. Isten nagy embere. Azt mondta, „Egyet tudok biztosan az aratásról: rövid lesz”. Nem tudom, hány évünk van még hátra, de azt tudom, hogy az aratás idején élünk. Az Úrtól kapott kijelentés alapján hiszem, hogy az aratás két szakaszban megy végbe. Ebben az időben először azt látjuk, hogy az aratás első hullámában azokat a lelkeket gyűjtik egybe, akik végül a nagy aratás munkásai lesznek. Tehát ez lesz az aratók hulláma. Őket kell behoznunk, őket kell kiképeznünk. Nagy hangsúly lesz a felkészítésen, a képzésen, a személyes gondozáson. Szerencsére az Úr kegyelmet fog adni, hogy kiképezzük ezt a generációt egy éven belül, ami máskor 10-15 évbe került. Nagyon rövid időn belül feláll a sereg, és el fogják kezdeni a legnagyobb aratást, amit a világ valaha látott.*

**SID:** Hadd tereljelek vissza 1990-be. Branhamról néztél egy videót. Beszélj erről az élményről.

***PAUL:*** *1989-ben kezdtem felvenni a palástot, vagy más szavakkal, elkezdtem járni az Úrtól kapott megbízásban. Nem gyülekezetben nőttem fel. Sosem hallottam William Branhamről, sosem hallottam A. A. Allenről, sosem hallottam Kathryn Kuhlmanról, nem tudtam semmit arról, hogy volt kései eső ébredés. Elmentem Tulsába egy alkalomra, és egy ember ellátott engem egy csomó anyaggal a múltból, s az egyik William Branhamről szólt. Bekapcsoltam a videót, s abban a pillanatban, hogy megláttam ezt az embert szolgálni – s hónapokkal előtte még azt sem tudtam, hogy egyáltalán létezett, tehát abban a pillanatban, ahogy a szolgálatát láttam, valami robbant bennem. És az Úr azt mondta, „Ez a te nemzedéked elhívása”. S ráálltam erre a pályára, hogy megértsem, mit jelképez ez a szolgálat. Azelőtt sosem láttam ehhez hasonlót.*

**SID:** Mit jelent az, hogy a „nemzedéked elhívása”? Gondolod, hogy egynél több William Branhamhez hasonló ajándékokkal megáldott ember lesz?

***PAUL:*** *Mindenképp.*

**SID:** Egy kép felér ezer szóval, s van egy videófelvételünk William Branham szolgálatáról. Mielőtt ezt bemutatnánk, beszélj arról, hogy milyen volt a szolgálata.

***PAUL:*** *Nem ismertem William Branhamet, de megértettem, hogy az erő világában mozgott, és sok történész szerint nem volt ehhez hasonló az őskeresztény gyülekezet óta. Isten jelenléte volt ott, s erre vágyunk igazán. Nem egy férfőről vagy nőről szól a szolgálat, hanem valakiről, aki Isten sátorává válhat; Isten maga jön le az alkalomra, és elkezdi megmutatni a nagyobb dolgokat, ahogy a Biblia mondja. Leginkább az jellemezte ezeket az alkalmakat, hogy ott volt Isten jelenlétének ereje. Végül is erre vágyunk igazán, hogy maga Isten kezdje meglátogatni az alkalmainkat.*

**SID:** Ámulatba ejt, amikor látom… Csak ránéz egy idegen emberre, s tudja, aznap mit csinált, tudja a nevüket, tudja, hol élnek, azt is tudja, mi a gond velük. Nem is kell megkérdeznie. Nézzük meg a videót.

***WILLIAM:*** *Természetesen beteg vagy, szenvedsz miatta. Sötét szellem van körülötted. Ez a halál, rák formájában. S a rák a mellen van. Látott orvos, megvizsgált egy jó szakember. A beled nincs rendben, és gyomorproblémád is van. Komoly szívbetegség miatt el szoktál ájulni. Néhány nappal ezelőtt ott ültél az ágy szélén, és majdnem meghaltál, amikor néztél ki az ablakon. Igazak ezek a dolgok?*

**ASSZONY:** Igen, uram. Minden igaz.

***WILLIAM:*** *Minden igaz. Azt gondolom, nem ebből a városból való vagy. Virginia fővárosából jöttél, Richmondból. Rákod van. Ott van a szádban, az állkapcsodban. Így van? Haza akarsz menni, és egészséges akarsz lenni? Fogadd el Jézust Gyógyítódnak, és a Jézus Krisztus nevében, távozzon el ettől az embertől a betegség. Menj el tőle. Isten áldjon meg téged. Te nem önmagadért vagy itt, bár ideges vagy, és lerobbantál. De ezt ennek a gyereknek a betegsége okozta. Ez a gyerek szenved. Az orvosok lemondtak róla, meghal. Ez leukémia.*

**ASSZONY:** Igen.

***WILLIAM:*** *Igaz ez?*

**ASSZONY:** Igaz.

***WILLIAM:*** *Máshonnan jöttetek ebbe a városba. Nyugatról utaztál, keletre jöttél. Egy olyan államból, ahol hegyek vannak. Ez Pennsylvania, s azt gondolom, a városod Chambersburg. Ez igaz?*

**ASSZONY:** Igaz.

***WILLIAM:*** *Hozd ide a gyermeket. Kedvesem, ha Jézus itt lenne, a kezét rád tenné, és a halál elmenne, és te élnél. Elhiszed-e, hogy én az Ő szolgája vagyok?*

**KISLÁNY:** Persze.

***WILLIAM:*** *Most Helyette én teszem a kezem erre a gyerekre, és megáldom őt, és kérem, hogy a démon hagyja el a gyermeket, és élni fog, és jól lesz.*

**SID:** Hello, Sid Roth vagyok Paul Keith Davis-el. Paul, Branhamről beszélve említetted, hogy Branham életének tanulmányozása megbízásoddá vált. Aztán más nagy embereket is tanulmányoztáál Branham mellett. Miért teszed ezt?

***PAUL:*** *Abban a generációban, sőt a század korai szakaszában sok ember valahogy ellentmondásos volt, vagy legalábbis páran így gondolják mindenképp. Vannak félreértések is némely szolgálatról. De egy dolog bizonyos: Isten jelenlétének a megnyilvánulásában jártak, erőben jártak, megszabadították a lenyomott embereket, és megnyerték az elveszetteket. S végeredményben ezt akarjuk mi is. Úgy tűnt többféleképpen is, hogy némelyek ebből a generációból „kilógtak” a sorból a korukban. Úgy értem ezt, hogy sokan nem értették meg a szolgálatukat, de az Úr azt mondta, hogy „ez azért történt, mert az elkövetkező időszak prototípusai voltak”.*

**SID:** Tehát látsz több százezer fiatalt, akik Branhamhez hasonlóan szolgálnak az utolsó napokban, amelyben most vagyunk?

***PAUL:*** *Hiszem, hogy lesznek olyan emberek, akik a kenetnek ezen a szintjén fognak mozogni az Úr kinyílvánított, manifesztált jelenlétében. Ezért szolgált Branham is. Nemcsak az ismeret beszédének az ajándéka, hanem a Zsidók 4:12, az Élő Ige az, amely megkülönbözteti a szív gondolatait és szándékait. S az Élő Igével leszünk felkenve. Amikor azt mondom, hogy az Élő Ige, akkor Isten jelenlétének manifesztálódásáról beszélek. A Biblia görögül ezt parousiának nevezi. Ez Isten jelenlétének a megnyilvánulása, az embereket felkeni, hogy meg tudják különböztetni az emberi szívek gondolatait és szándékait. Miért? Nem azért, hogy hatást gyakoroljanak rájuk, hanem hogy tudják, Isten itt van, ahogyan a Biblia mondja. S ezzel az elveszetteket az Úr befogadására ösztönzik. Ha olyan titkokat jelentünk ki, amelyeket senki nem tud, csak ők és Isten, ez meg fogja ragadni a figyelmüket.*

**SID:** Beszélj egy másik személyről, Maria Woodworth-Etterről. Szeretem, ahogy mondja, ők prototípusok, s pár perc múlva róluk beszélünk. Ezek az összegyűjtő angyalok együttműködnek velünk, amikor együttműködünk velük, hogy beteljesítsük a végidőkre szóló elhívásunkat. Szóval beszélj nekem Maria Woodworth-Etterről.

***PAUL:*** *Maria Woodworth-Etter a 20. század elején élt, s a korai gyülekezet egyik legerőteljesebb alakja volt. Szolgálata nagyon hasonló volt William Branhaméhez. Alkalmait Isten dicsőségének a jelenléte tette ismertté. Isten dicsősége leszállt a sátrakba. Ponyvás szekérrel utazott az ország különböző részeibe. Feljegyezték, hogy az emberek már sokszor 16-24 km-re a sátorától eldőltek a Szent Szellem jelenlététől, ahogy sétáltak a városaikban. Ezt a világi média jegyezte fel, nem is a keresztény.*

**SID:** Tehát azt mondod, hogy 16-24 km távolságban úgy leszállt Isten jelenléte, hogy az emberek kinyúltak, mint a palacsinta?

***PAUL:*** *Ezt írta a világi média. És nagyon sok csodát feljegyeztek.*

**SID:** Elmondtad nekem a rádiós interjúban, és nagyon megragadó volt, hogy hogyan ismerte meg a Bibliát.

***PAUL:*** *Fiatal hölgyként volt egy átélése. Nagyon-nagyon sok nehézségen ment keresztül. Néhány gyermekét eltemette. Mindig akart szolgálni, de nem tudott a kor nehézségei miatt, amelyben élt. A naplójában azt írja az egyik napról, hogy amikor a kis szobájában megfordult, ott állt középen az Úr Jézus. Megkérdezte tőle: „Miért nem vagy a szőlőmben?” Azt felelte, „Uram, nő vagyok.” Biztos vagyok benne, hogy az Úr tudta, amikor megjelent, de neki ezzel nyilván nem volt problémája, ezért még egyszer megkérdezte: „Miért nem vagy a szőlőskertemben?” Azt felelte, „Uram, nem ismerem az Igédet”. Azt írta a naplójában, hogy az Úr egy pontra hívta fel a figyelmét a falon, odanézett, és a falon ott volt egy nyitott Biblia, és azt mondta, hogy Isten dicsősége áradt ki belőle. Azt mondta, amint ránézett, megértette az egészet a Teremtés könyvétől a Jelenések könyvéig. Az Úr tehát harmadszor is megkérdezte: „Miért nem vagy a szőlőmben?” Azt felelte, „Uram, add nekem azt az erőt és hatalmat, amit a galileai halászoknak adtál, és megyek”. Isten megadta, ő pedig elment. S így szolgált 44 éven át csodatévő erőkkel, egyetlen szennyezett dolog nélkül egész életében.*

**SID:** Lesz tehát egy csomó ember, akik ugyanolyan csodákkal teljes szolgálatra vágynak, amilyenben ő volt.

***PAUL:*** *Hiszem, hogy Isten ígérete.*

**SID:** Ezért tanulmányozod mindezen emberek életét, mert ők a prototípusai annak, ami számunkra is elérhető. Mondd el a látásodat arról, ahogy a pokol fedele megnyílik.

***PAUL:*** *Másfél éve kaptam a legsúlyosabb, az egyik legnagyobb hatású kijelentést, amelyben az Úr megengedte, hogy belelássak a szellemvilágba, és láttam, amint el lett mozdítva a visszatartó erő, mert az utolsó időkben voltunk. Egy fedél lett elmozdítva, azt is mondhatjuk. Úgy nézett ki, mintha egy ólom csatornafedő lett volna felemelve, s láttam, amint gonosz szellemek jönnek ki belőle. Nagyon megfélemlítő volt. Ez egy olyan átélés volt, amikor hangosan kimondtam, mi történik. A feleségem hallgatta, mit beszélek, Nem tudta, mi történik. De láttam, amint ezek a gonosz lények előjöttek a pokolból, és elkezdtek megnyilvánulni az emberek hálószobáiban a földön. Láttam, hogyan tanítják az embereket, hogy járjanak a sötétség birodalmaiban. Olyan birodalmakban, amelyeeket még talán nem láttunk a nemzedékünkben.*

**SID:** Csak kíváncsiságból kérdem, gondolod, hogy a démonok a világi tévéműsorokon keresztül tevékenykednek néha?

***PAUL:*** *Egyértelműen. Teljesen világos, hogy ezt teszik.*

**SID:** Ahogy leírod őket, elképzelem, ahogy manipulálják a világi tévé műsorvezetőit, hogy kimondjanak bizonyos dolgokat, és felszabadítják őket ezekre.

***PAUL:*** *A média az első számú terület. A levegőbeli hatalom fejedelme. És valóban, a média minden eszközét használják, hogy bemutassanak egy romlott, torz nézőpontot, amely távoltartja ezt a nemzedéket attól, hogy az elhívásunkat meglássuk. Az ellenség megpróbálja meghiúsítani az aratást. Ezzel próbálkozik, és ehhez minden lehetséges eszközt bevet. S amikor láttam, hogy ezek a lények előjönnek a sötétség eme birodalmából, úgy tűnt, ennél többet nem tudok elviselni. Olyan erőszakos volt. Akkor hirtelen hangot hallottam, hallható hangot, a mennyből jött, és azt mondta: „A világosság fiainak hasonlóan kell válaszolniuk”. Angyalokat láttam lejönni a mennyből, különlegesen felkészített angyalokat, akik e nemzedék korának a végére vannak elkészítve. Ahogy néztem az angyalokat, megjelentek az emberek hálószobáiban, ahogy a Bibliában, ahogy Pállal tették, és ahogy Péterrel tették. S ahogy néztem, ezek a mennyei hírvivők elkezdték tanítani az utolsó idők embereit, hogyan járjanak a dicsőség birodalmában, a kijelentés birodalmában, a hatalom és erő birodalmában, hogyan kezdik elhozni az aratást. Most tehát azt látjuk, hogy felgyorsulás van a világosság és a sötétség erőinek konfrontálódásában az utolsó időkben.*

**SID:** Ez olyan világos, azt gondolom, hogy még az is, aki nem ismeri a Bibliát, épp olyan tisztán látja ezt, mint aki ismeri Istent. Soha nem láttam ekkora ellentétet, mint most.

***PAUL: És*** *csak rosszabb lesz a helyzet. Csak rosszabb. S itt az idő. Ha nem válaszolunk, ha a gyülekezet nem válaszol, ha Isten emberei nem válaszolnak a nemzedék szükségeire, akkor ki fog?*

**SID:** Beszélj még az összegyűjtő angyalokról. Mit csinálnak, és hogyan működhetünk együtt velük?

***PAUL:*** *Ezek az összegyűjtő angyalok több célból vannak itt, azt gondolom. Felfedezzük, hogy az aratás messze nemcsak evangelizálás, nemcsak lelkek megmentése, bár ez a legfőbb elem, ez nagyon fontos. Felkészítés folyik, hogy emberek felvegyék palástjaikat, ha használni akarják őket. Át kell venniük a megbízásaikat. Ahogy Józsué felvette Mózes palástját, Elizeus folytatta Illés munkáját. Nagyon hasonlóan ezekhez. Tehát az összegyűjtő angyalok azért vannak kiküldve a Máté 13 szerint, hogy először is eltávolítsák a botrányköveket. Az első gondolatunk az, hogy „itt van előttünk”, de aztán felfedezzük, hogy a szolgálatot gátló legtöbb botránykő bennünk van. Tehát amikor ujjal mutogatnak ránk, Isten teszi az ujját a saját életünkben olyan területekre, amelyek gátolják, hogy elhívásunk legmagasabb szintjén járjunk. S hiszem, hogy ezeket az angyalokat kiküldte Isten az emberekhez…*

**SID:** Tehát meg fognak tisztítani minket. S miután megtisztítanak, mit gyűjtenek be nekünk?

***PAUL:*** *A következő aspektus a felkenetés, az emberek felkészítése lesz. Amint tiszták vagyunk, Isten palástot helyez ránk, az erő és hatalom kenetét, a kijelentés kenetét. S az angyalok együtt fognak velünk dolgozni az elveszett lelkek begyűjtésében. Láttam, hogy rengeteg bizonyságtétel hangzik majd el tőlünk, felszabadítva az összegyűjtő angyalokat.*

**SID:** Ezért van itt nálam ez a kis könyv: „Összegyűjtő angyalok”” címmel. Mondd el gyorsan ezt a bizonyságtételt.

***PAUL:*** *Ez csupán a múlt héten történt. Az egyik legbátorítóbb élményem. Texasban voltam egy alkalmon. Felszabadítottuk az összegyűjtő angyalokat. Egy fiatalember, 30 éves, az anyjával és apjával ott volt az alkalmon. S ahogy imádkoztunk az összegyűjtő angyalok felszabadításáért, a fiúk, akivel találkoztam, (drogos volt, ebben a kultúrában mozgott, s még egyéb más dolgokban, amiben nem kellett volna), arra készült, hogy Las Vegasba megy, hogy teljesen átadja magát a sötétségnek. Két héttel az ima és az összegyűjtő angyalok felszabadítása után azt mondta, hogy hirtelen olyan késztetést és ösztönzést érzett a szívében, hogy átadta az életét az Úrnak. Most már az Úrral jár, és szolgálatra képzik.*

**SID:** Kérlek, imádkozz most a látó kenet felszabadításáért, hogy beleláthassunk a láthatatlan világba.

***PAUL:*** *Máris. Nagyszerű. Úr Jézus, kérlek most, az Igédnek megfelelően, azt mondtad, összegyűjtő angyalokat küldesz, hogy velünk dolgozzanak, felkészítsenek, és aztán kiküldjenek minket -e kor aratásába, tedd meg ezt most. Felszabadítjuk ezeket az angyalokat, hogy velünk dolgozzanak. Uram, felszabadítjuk őket, hogy behozzák a tékozló fiakat és lányokat, a tékozló férjeket és feleségeket, és szabadíts fel minket erre a célra. Biztosítsd ezt, Uram. S kérem, hogy a látó kenet szabaduljon fel, a Jézus nevében.*

**SID:** Elvégeztetett!